મ્યુનિ. કમિશ્નરે જણાવ્યું હતું કે શહેરમાં અપાતા પીવાના પાણીના શુધ્ધિકરણના કારણે શહેરમાં રોગચાળાના કેસોમાં ઘટાડો થયો છે. ઈસરો પાસેથી લેટેસ્ટ સેટેલાઈટ ઈમેજિસ મેળવીને ઝોનમાં થતાં ગેરકાયદે દબાણોની વિગતો મેળવી તાકિદે દૂર કરવામાં આવે તેવી જી.આઈ.એસ. બેઈઝ મોનિટરિંગ વ્યવસ્થા કાર્યરત કરાશે. શહેરમાં સ્ટ્રીટ લાઈટમાં તબક્કાવાર ૫૦,૦૦૦ એલ.ઈ.ડી. ફીટિંગ લગાડાશે જેમાં ૨૦૧૬-૧૭ના વર્ષમાં રૂ. ૭ કરોડની ફાળવણી કરવામાં આવશે.